åtselbiller
Store norske leksikon,Biologi,Dyreriket,Leddyr,Insekter,Biller,Polyphaga,Staphyliniformia,Staphylinoidea,Åtselbiller
Åtselbiller er en insektfamilie i ordenen biller. De er nær beslektet med kortvinger, men er meget forskjellige av utseende og størrelse (1,5–30 millimeter).
Beskrivelse De fleste er mørkfarget, følerne er 11-leddede, de ytre leddene ofte fortykket. Mange åtselbiller har graveben. De fleste lever av råtnende dyr eller planter, noen av sopp eller levende urter, andre spiser snegler.Slekten åtselgravere (latinsk navn: Necrophorus) blir 12–30 millimeter lange. Dekkvingene, som er kortere enn bakkroppen, har oftest rustrøde tverrbånd på svart grunn. Disse artene graver ned døde småpattedyr og fugler. Hunnen fôrer larvene når de er nyklekkede og etter hvert hudskifte. Et spesielt skadedyr er gråsvart åtselbille. Utbredelse Cirka 2000 arter er kjent i verden, herav vel 60 i Norge. Åtselbiller finnes i alle verdensdeler, og de fleste i den nordlige tempererte sone. Les mer i Store norske leksikon biller insekter